《次韵吊余宣公录似张东白学士余名阙元未时守安庆一家死节》
明代·王缜

鹿失胡元运已穷，先生犹自守江东。亦知华夏归真主，端为网常尽此忠。

秋老树含霜气烈，雨馀花带血腥红。阖门一死非容易，应作明星丽碧空。

作者简介：广东东莞人，字文哲。弘治六年进士。授兵科给事中，强直敢言。正德初为云南左参政，忤刘瑾，借故罚米五百石，售家产以偿。累迁右副都御史，巡抚苏松诸府，督兵歼刘七于狼山。世宗即位，升南京户部尚书。卒官。